Pavia (provincija)

Okrug Pavija (italijanski: Provincia di Pavia) je okrug u okviru pokrajine Lombardije u severnoj Italiji. Sedište okruga pokrajine i najveće gradsko naselje je istoimeni grad Pavija. Površina okruga je 2.965 km², a broj stanovnika 526.663 (2008. godine). Prirodne odlike Okrug Pavija se nalazi u severnom delu države, bez izlaza na more. Položaj okruga je u Padskoj niziji, tj. okrug je u većim delom ravničarski. Jedino je krajnje južni deo u planinskom sistemu Apenina. Kroz središnji deo okruga protiče reka Po, koja okrug deli na severni i južni deo. Druga važna reka je Tičino, koja se uliva u Po blizu grada Pavija. Stanovništvo Po poslednjim procenama iz 2008. godine u okrugu Pavija živi više više od 520.000 stanovnika. Gustina naseljenosti je velika, oko 170 st/km². Posebno je gusto naseljeno područje oko grada Pavije. Pored pretežnog italijanskog stanovništva u okrugu žive i veliki broj doseljenika iz svih delova sveta. Opštine i naselja U okrugu Pavija postoji 70 opština (ital. Comuni). Najvažnije gradsko naselje i sedište okruga je grad Pavija (70.000 stanovnika), koji sa predgrađima ima znatno više stanovništva. Važni gradovi su i Viđevano (63.000 stanovnika) u zapadnom delu okruga i Vogera (39.000 stanovnika) u južnom. Vanjske veze www.provincia.pv.it Zvanična stranica okruga Pavija